**analyse av kuldemedium**

Prøvesylinderen du har mottatt er klar til påfylling av kuldemedium. Les veiledningen for fylling av kuldemedium nøye før prøvesylinderen tas i bruk (se side 2).

Prøvesylinderen med innhold sendes i retur til oss snarest mulig.

Se for øvrig våre hjemmesider for vilkår <https://www.isovator.no/laboratoriet/om-laboratoriet/laboratorietjenester>

**Merking av prøvesylinder:**

Det følger med en etikett merket:” Kuldemedium analyse”, som må fylles ut og klistres på prøvesylinderen, og et faremerke med ’Non-Flammable Gas, DG. 2’ som klistres på.

**Merking av ytre beholder:**

HUSK! Merk den ytre beholderen med ’Non-Flammable Gas, DG. 2’ merket som følger med, før beholderen returneres.

**Analyser:**

Følgende analyser kan utføres: Innblanding av andre kuldemedier, Vanninnhold, Syreinnhold (HCl) og Høytkokende komponenter/Inndampningsrest (olje, partikler etc.).

Vi gjør oppmerksom på at vi dessverre ikke kan foreta vurdering mht bruk av gassen. Våre analyseresultater sammenliknes med kjemiske egenskaper ihht. AHRI-standard i analyserapport.

**Utfylling av skjemaet” BESTILLINGSSKJEMA – KULDEMEDIUM”:**

Fyll ut skjemaet med kundenavn, hvilke analyser som ønskes osv. og send skjemaet tilbake til Isovator AS sammen med prøvesylinderen.

**Pris:**

Leie av prøvesylinder er gratis i inntil 14 dager. Utover dette er leieprisen 50 kr. pr.døgn. Se fullstendig prisliste for analyser på [www.isovator.no](http://www.isovator.no).

**Klager:**

Klager bør være skriftlige og skal rettes til vedkommende som har signert analyserapporten. Klagefrist er 3 uker etter mottatt analysesvar. Klager skal ferdigbehandles innen en måned fra mottak av klage.

Med vennlig hilsen

**Isovator AS, laboratoriet.**

**Veiledning for påfylling av prøvesylinder.**

Prøvesylinderen er rengjort, vakuumert og klar til påfylling.

I den ene enden er det en nåleventil (brukes til påfylling), i den andre er det en sikkerhetsventil.

Prøvesylinderen må ikke påfylles mer enn **80 % av maksimal fyllmengde (anbefalt mengde 300-400g).**

Sylinderen kjøles ned på forhånd. En **ren, helst ny** 1/4’’ fylleslange kobles fra **væskefase** på anlegg/beholder til nåleventilen på prøvesylinderen. Vakuumer alle slanger fra kobling på anlegg/beholder til kobling på prøvesylinder. Åpne først ventil på anlegg/beholder, deretter på prøvesylinderen og la væske strømme inn etter vakuumering. Husk å skru på blindhetten igjen.

**Sikkerhetsventilen må ikke stenges eller tettes.**

Påse at etiketten er tilstrekkelig utfylt og klistret på prøvesylinderen.

Påse også at skjemaet er utfylt og husk å sende det, sammen med prøvesylinderen, tilbake til Isovator AS.